Arne Finstad

Arne Herman Finstad (født 29. mai 1922, død 1. august 2012) var en norsk sykehusdirektør.

Finstad var i sin innledende yrkeskarriere innom Sophies Minde, Grefsen Folkesanatorium, Radiumhospitalet og Rikshospitalet i stillinger som forvalter, kontorsjef og fungerende direktør. I 1974 begynte han ved Bærum Sykehus som administrerende direktør, en stilling han skulle inneha i 18 år. Han ledet byggingen av nye Bærum Sykehus i 1983 og forhindret at det gamle ble revet. Da han i 1992 gikk av med pensjon hadde sykehusets antall ansatte økt fra 500 til over det dobbelte, pasientvolumet og kapasistet tredoblet seg, han fikk attest for at sykehuset var det mest økonomiske i fylket og sykehuset var nå Sentralsykehuset for hele Akershus.Budstikka, fredag 3. august 2012Budstikka, torsdag 9. august 2012«Ønsker foretaksreformen velkommen», Tidsskrift for Den norske legeforening, Nr. 16 – 20. juni 2002 

Han mottok i 1992 Kongens fortjenstmedalje.http://www.kongehuset.no/tildelinger.html?tid=28028&sek=27995&q=Finstad&type=27124&aarstall=1992

Foruten å være sykehusdirektør var Finstad gjennom sitt liv medlem i Milorg, styreformann i Den norske sykehusforening, styreformann i Asker Skiklubb og styreformann i Asker Røde Kors. Finstad var også en aktiv idrettsutøver innen fotball og skøyter som ungdom og står med den respektable tiden 45,9 på 500-meter fra rundt 1940.

 Referanser 

Kategori:Personer fra Stange kommune
Kategori:Personer fra Asker kommune
Kategori:Kongens fortjenstmedalje i sølv
Kategori:Norske økonomer
Kategori:Oslo universitetssykehus, Rikshospitalet
Kategori:Fødsler i 1922
Kategori:Dødsfall i 2012